हिन्दू धर्म
किसी भी हिन्दू का शाकाहारी होना आवश्यक नहीं है हालांकि शाकाहार को सात्विक आहार माना जाता है। आवश्यकता से अधिक तला भुना शाकाहार ग्रहण करना भी राजसिक माना गया है। मांसाहार को इसलिये अच्छा नहीं माना जाता, क्योंकि मांस पशुओं की हत्या से मिलता है, अत: तामसिक पदार्थ है। वैदिक काल में पशुओं का मांस खाने की अनुमति नहीं थी, एक सर्वेक्षण के अनुसार आजकल लगभग 70% हिन्दू, अधिकतर ब्राह्मण व गुजराती और मारवाड़ी हिन्दू पारम्परिक रूप से शाकाहारी हैं। वे गोमांस भी कभी नहीं खाते, क्योंकि गाय को हिन्दू धर्म में माता समान माना गया है। कुछ हिन्दू मन्दिरों में पशुबलि चढ़ती है, पर आजकल यह प्रथा हिन्दुओं द्वारा ही निन्दित किये जाने से समाप्तप्राय: है।
छाड़खाई
छाड़खाई ओडिशा का एक सामाजिक पर्व है । इसे कार्तिक पूर्णिमा के अगले दिन मनाया जाता है । कार्तिक माह को एक पवित्र महीना माना जाता है और बहुत से लोग इस महीने के दौरान मासाहारी भोजन का सेवन नहीं करते हैं। "छाड़खाई" शब्द का अर्थ है कुछ अवधि के बाद भोजन करना। चूंकि लोग कार्तिक के पूरे महीने में मासाहारी भोजन का सेवन नहीं करते हैं, इसलिए वे अगले दिन मासाहारी भोजन का सेवन करना पसंद करते हैं।